Powerpuffjentene – Filmen

Powerpuffjentene – Filmen (originaltittel: The Powerpuff Girls Movie) er en amerikansk tegnefilm fra 2002 basert på TV-serien Powerpuffjentene av Craig McCracken. Handlingen i filmen foregår før handlingen i TV-serien; i filmen fortelles historien om hvordan Blomst, Boble og Belle ble skapt, hvordan de ble superhelter, og hvordan Mojo Jojo ble deres erkefiende.

 Om filmen 
Filmen hadde premiere på kino i USA den 3. juli 2002 i USA og den 30. august 2002 i Norge. Filmen var den første filmen fra Cartoon Network til å bli vist på kino i Norge.

 Sammendrag 
På laboratoriet sitt skaper Professor Utonium tre jenter med superkrefter, Blomst, Boble og Belle. Jentene klarer nesten å ødelegge hele byen de bor i mens de leker sisten. For å gjøre alt godt igjen søker de hjelp hos sjimpansen Mojo Jojo, uten å vite at han har intensjoner om å ta over verden.

 Handling 
I byen Townsville herjer kriminelle bander. På laboratoriet sitt står professor Utonium og blander sukker, krydder og andre ingredienser i håp om å skape «perfekte småjenter» som kan gjøre byen til et bedre sted. Resultatet blir «kjemikalie X», som eksploderer og gir liv til de tre Powerpuffjentene Blomst, Boble og Belle. Det viser seg at X-stoffet også har gitt jentene superkrefter. De klarer ikke helt å håndtere superkreftene sine, men de er søte og snille, og sammen med professoren blir de en liten og lykkelig familie.

På sin første skoledag lærer jentene å leke sisten. De fortsetter å leke sisten med hverandre i Townsville etter skoletid, og forårsaker store ødeleggelser helt til professoren klarer å roe dem ned. Samme kveld formaner han dem om aldri mer å bruke superkreftene sine ute blant folk. Neste dag opplever de at folk de møter ikke vil ha noe med dem å gjøre, fordi de har ødelagt byen. Professoren blir arrestert og kastet i fengsel, og etter skoletid må jentene derfor forsøke å finne veien hjem på egen hånd. De går seg bort, og i et smug dukker Grønnskallegjengen opp og sperrer veien for dem.

De blir reddet av sjimpansen Jojo, professorens tidligere lab-assistent som ble superintelligent i den samme eksplosjonen som skapte jentene.

Jojo innynder seg hos jentene ved å fortelle dem at også han blir mislikt på grunn av superkreftene sine, og han tilbyr seg å hjelpe dem til å bli populære blant byens innbyggere – de må bare hjelpe ham med å bygge et laboratorium og en maskin som skal forbedre byen. Jentene vet ikke at Jojos maskin egentlig skal skaffe ham verdensherredømme.

Etter at jentene og han er ferdig med å bygge maskinen, tar han dem med til byens dyrehage. Han sier at besøket skal være hans takk til jentene for den gode innsatsen, men i all hemmelighet setter han små teleporteringsenheter på alle apene i dyrehagen. Om kvelden bruker han maskinen til å teleportere alle apene til laboratoriet sitt. Der sprøyter han X-kjemikaliet inn i dem ved hjelp av den nye maskinen sin; dette gjør dem til onde mutanter som ligner ham selv. Neste morgen blir professoren sluppet ut av fengsel, og jentene vil vise ham alt det «gode» de har gjort mens han var innesperret. Da oppdager de at de onde apene herjer rundt i byen og terroriserer innbyggere. Jojo – som nå kaller seg Mojo Jojo – går ut og erklærer at det er takket være hjelpen han fikk fra Blomst, Boble og Belle at han har kunnet sette i gang dette kaoset. Byens befolkning blir enda mer overbevist om at jentene er slemme, og selv professoren begynner å miste tilliten til dem. Fortvilet rømmer jentene til en asteroide i det ytre rom. Der begynner Blomst og Belle å krangle og slåss med hverandre. Den ene skylder på den andre for at de lekte sisten og trodde på Mojo Jojo, mens Bubbles sitter og gråter.

I Townsville erklærer Mojo Jojo at han vil bli verdens enehersker. Til hans store frustrasjon vil de onde apene ikke adlyde ham; de fortsetter å herje, og legger egne planer om hvordan de skal terrorisere byen. Fra asteroiden hører jentene at Mojo er i ferd med å kvele professor Utonium, og de styrter tilbake til jorden for å redde ham. Nede på jorden innser de at de kan bruke superkreftene til å slåss mot apene. Etter at apehæren er bekjempet, sprøyter Mojo Jojo mer X-stoff inn i seg selv og vokser til et digert monster som overmanner jentene i kamp.

Mojo Jojo forsøker å lokke jentene til å samarbeide med ham slik at de kan ta over verden sammen. Det vil ikke jentene være med på. I det de dytter Mojo Jojo ut over kanten av en skyskraper, kommer professoren for å hjelpe jentene med en nyoppfunnet motgift mot stoffet som Jojo har tatt. Apen faller rett ned på motgiften og blir krympet ned til vanlig størrelse. Så kommer politiet og pågriper ham.

Jentene vurderer å bruke motgiften for å fjerne kreftene sine, slik at de kan bli helt vanlige jenter og bli godtatt av de andre i byen. Men innbyggerne i Townsville protesterer. De roser jentene for heltemotet deres og ber om unnskyldning for at de ikke har behandlet dem bedre. Så ber borgermesteren dem om å bruke superkreftene til å beskytte byen. Professoren samtykker, og Blomst, Boble og Belle sier ja til å bruke superkreftene for å beskytte byen mot ondskap. Fra da av er «Powerpuffjentene» byens fremste beskyttere.

 Rollefigurer 

 Blomst (engelsk: Blossom): Powerpuffjentenes leder, og den mest modne av dem. Hun er modig, smart og pliktoppfyllende, men kan være like troskyldig som sine søstre.
 Boble (engelsk. Bubbles): søt, følsom og den mest naive av de tre jentene. Hun er den som bryr seg mest om å bli godtatt av innbyggerne i Townsville.
 Belle (engelsk. Buttercup): tøff, freidig og har kort lunte. Hun er en optimist. Hun fikk navnet sitt fordi det også begynner med B-, noe hun ikke liker.
 Professor Utonium er jentenes skaper og farsfigur. Han utviser mye kjærlighet og omsorg for jentene, og er stolt over å kunne innta farsrollen.
 Mojo Jojo: en sjimpanse med grønn hud og mutert hjerne, som tidligere assisterte professor Utoniums på laboratoriet.
 Grønnskallegjengen (engelsk: The Ganggreen gang): består av lederen Ace, Billy, Grubber, Snok og Arthur; en kriminell gjeng som stjeler og begår andre lovbrudd i Townsville.
 Floke Knoke (engelsk: Fuzzy Lumpkins): en hillbilly som blant annet raner butikker.
 Borgermesteren i Townsville (engelsk: The Mayor): en svært inkompetent man som elsker sylteagurker. Han får professor Utonium arrestert og bragt til politistasjonen etter at jentene ødelegger byen.
 Frøken Sara Bellum (engelsk: Ms. Sara Bellum): borgermesterens dyktige sekretær, som må ta seg av alt borgermesteren selv ikke klarer, det vil si det aller meste. I motsetning til borgermesteren oppdager hun kaoset jentene steller i stand og tar umiddelbar affære for å løse problemet.
 Frøken Fris (engelsk: Ms. Keane): barnehagelærerinnen. Hun tar godt imot jentene, og er en av de få som ikke behandler dem dårlig selv om de ødela byen.

 Mottagelse 
Washington Posts filmanmelder mente at filmens første to tredjedeler var «gnistrende oppfinnsom og kunstnerisk, med et høyt driv» («sparklingly inventive and artful, always fast and furious»), men at den siste delen var «unødvendig voldelig».

I Norge skrev anmelderen i Stavanger Aftenblad: «Filmen er utrolig slitsom og bare egnet for tanketomme hoder.»

 Utgivelser i Norge 
I Norge ble filmen utgitt på VHS og DVD i 2003, begge med norsk tale.

Den kom også på HBO Max i Norge 14. September 2022, kun med norsk tekst og engelsk tale, men er blitt fjernet derfra siden.

 Rolleliste 
RolleEngelsk/original stemmeNorsk stemmeBlomstCathy CavadiniSarah MacDonald BergeBobleTara StrongJorunn TorsheimBelleElizabeth DailyLena MeieranProfessor UtoniumTom KaneJon Bleiklie Devik Mojo JojoRoger L. JacksonDuc Mai-TheFortellerenTom KennyØyvind B. LyseBorgermesterenTom KennyRune Alstedt Frøken BellumJennifer MartinLena MeieranFrøken FriisJennifer HaleLena MeieranMitch MichelsonTom KennyLena MeieranAceJeff BennettEspen SandvikSnokTom KennyEspen SandvikStore BillyJeff BennettØyvind B. LyseArthurTom KennyLena MeieranGrubberJeff Bennett[Ingen dialog]Hacha ChachaJeff BennettChristoffer StaibBlah-Blah Blah-BlahRob PaulsenChristoffer StaibRocko SockoKevin Michael RichardsonØyvind B. LyseBaboon KabomJeff BennettEspen SandvikDudadudaduduRob PaulsenEspen SandvikOjo TangoKevin Michael RichardsonHåvard BakkeHota WataRob PaulsenHåvard BakkeKa-Ching Ka-ChingTom KennyHåvard BakkeCrucha MunchaTom KennyWacko SmackoRob PaulsenGo-Go PatrolJeff BennettBonzo BangoFrank WelkerRolo OvoFrank WelkerKilla DrillaRob PaulsenDame i dyrehagenGrey DeLisle-GriffinI.P. HostPhil LaMarrLokal reporterPhil LaMarrLindaGrey DeLisle-GriffinLiten jenteGrey DeLisle-GriffinDame i fareGrey DeLisle-GriffinTV annonsererJennifer HaleTilfeldig jenteJennifer HaleTilfeldig mannRob PaulsenGammel MannRob PaulsenSylteagurkselger?Espen Sandvik NyhetsrapportørJeff BennettHåvard BakkeBilkræsj tilskuer?Anders ByeDiverse aperFrank Welker
I den norske versjoneringen medvirket også Anders Bye med stemme til ulike mindre roller.

Referanser

 Eksterne lenker 

 filmfront.no

Kategori:Animasjonsfilmer fra USA
Kategori:Filmer fra 2002
Kategori:Filmer basert på TV-serier
Kategori:Engelskspråklige filmer